**Αγαπητοί προσκεκλημένοι,**

Με μεγάλη χαρά και συγκίνηση βρίσκομαι εδώ, για να μιλήσω για την Ιωάννα Αβραάμ, μια καλλιτέχνιδα που μας κάνει όλους υπερήφανους με την εξαιρετική της πορεία και το αστείρευτο ταλέντο της!

Η Ιωάννα είναι **αδιαμφισβήτητα**, μια ξεχωριστή προσωπικότητα στον χώρο του μπαλέτου, με ένα απέραντο ταλέντο και ένα λαμπρό μέλλον που διαγράφεται μπροστά της.

Αλλά αγαπητοί φίλοι, το ταλέντο από μόνο του, δεν αρκεί για να φτάσει κάποιος στα ύψη που έχει φτάσει η Ιωάννα μας – και λέω "η Ιωάννα μας" με απόλυτη συναίσθηση περηφάνειας, γιατί η Κύπρος έχει την τύχη να εκπροσωπείται διεθνώς, από μια τόσο ξεχωριστή καλλιτέχνιδα.

Για να φτάσει κάποιος σε επίπεδα παγκόσμιας αναγνώρισης, απαιτούνται αμέτρητες ώρες δουλειάς, πειθαρχία και αντοχή, χρόνια επίπονης προετοιμασίας και πολλές προσωπικές θυσίες.

**Κι αυτό είναι κάτι που το γνωρίζω από πρώτο χέρι...**

Χαίρομαι ιδιαίτερα που φέτος η Ιωάννα μας τιμήθηκε με το Βραβείο του **Ιδρύματος: Τάκη και Λούκη Νέμιτσα 2024,** ενώ να θυμίσω πως πέρυσι, το 2023, η Ιωάννα απέσπασε **το Βραβείο Νέου Καλλιτέχνη, από την Κυπριακή Ακαδημία Επιστημών, Γραμμάτων και Τεχνών.**

Κάθε διάκριση, επιβεβαιώνει την αφοσίωση και την αριστεία της, στην τέχνη του μπαλέτου.

Το 2024, η Ιωάννα κατέκτησε επίσης το **Ευρωπαϊκό Βραβείο Ειδικής** **Αναγνώρισης ’24** της **Helena Vaz de Silva**, σε τελετή που πραγματοποιήθηκε στη Λισαβόνα της Πορτογαλίας.

Πρόκειται για μια τεράστια διάκριση, στην οποία συνέβαλε και η υποστήριξη της κα. Ανδρούλας Βασιλείου, Αντιπροέδρου της Europa Nostra.

Τον περασμένο Οκτώβριο, στο Κρατικό Μπαλέτο της Βιέννης, η Ιωάννα ενσάρκωσεσε σε 4ης παραστάσεις με απαράμιλλη δεξιοτεχνία, τον διττό ρόλο της Οντέτ & Οντίλ στη «Η Λίμνη των Κύκνων» του Πιότρ Τσαϊκόφσκι.

Ο σπουδαίος κριτικός μπαλέτου, Ρικάρντο Λάιτνερ, έγραψε μεταξύ άλλων, τα εξής για την ερμηνεία της, στην γνωστή ιστοσελίδα **Attitude**:

**«Είναι δύσκολο για μένα να περιγράψω τα συναισθήματα που μας χάρισε η Ιωάννα χθες βράδυ.**

**Η δεσποινίς Αβραάμ ήξερε ακριβώς τι έκανε.**

**Έχω δει πολλούς Κύκνους τα τελευταία χρόνια, που δεν είχαν «διαφορές» μεταξύ τους.**

**Κι Έχουν περάσει χρόνια, από τότε που έχω να δω μια τέτοια ερμηνεία στον ρόλο της Οντέτ & Οντίλ !**

**Τεχνικά, άψογη.**

**Καθοδήγησε την παράσταση με σιγουριά και απόλυτη αυτοπεποίθηση, σε κάθε χειρονομία και κάθε βήμα της.**

**Η δεσποινίς Αβραάμ, μας έδωσε μια γεύση για το μέλλον που μας περιμένει.**

**Ένας Κύκνος γεννήθηκε!**

**Το Θέατρο συγκλονίστηκε και το κοινό ξέσπασε σε ζητωκραυγές.**

 **Γιατί? γιατί γνωρίζει, πότε είναι μάρτυρας μιας αληθινής αξίας».**

**Αγαπητοί φίλοι**, αυτή η κριτική από έναν διεθνώς αναγνωρισμένο κριτικό, δεν είναι απλώς ένας έπαινος,· είναι απόδειξη της αξίας και του βεληνεκούς της τέχνης της Ιωάννας. Είναι μια από τις στιγμές, όπου **η αληθινή τέχνη,** αγγίζει τον κόσμο και αναγνωρίζεται.

Κλείνοντας, θα ήθελα να υπογραμμίσω μια σημαντική ευθύνη που έχουμε ως κοινωνία και ως κράτος:

Η Πολιτεία οφείλει να στηρίζει και να επιβραβεύει τις **πραγματικές αξίες της χώρας μας**, ιδιαίτερα τους ανθρώπους εκείνους που με το ταλέντο, την αφοσίωση, το ήθος, και τη σκληρή τους δουλειά, αποτελούν **πρεσβευτές του πολιτισμού μας και της εθνικής μας ταυτότητας.**

Η Ιωάννα Αβραάμ είναι ένα σπάνιο ταλέντο, και μια πραγματική πηγή υπερηφάνειας για την Κύπρο.

Είναι χρέος της Πολιτείας να βρίσκεται δίπλα της, όχι μόνο μέσω τιμητικών διακρίσεων, αλλά και μέσω υλικής και ηθικής στήριξης.

Όσο στηρίζουμε καλλιτέχνες σαν την Ιωάννα, επενδύουμε στο μέλλον του πολιτισμού μας.

 Και όσο επιβραβεύουμε **αληθινές αξίες - το τονίζω αυτό,** τόσο περισσότερο ενδυναμώνουμε την ταυτότητα και την εικόνα της χώρας μας διεθνώς !

**Σας ευχαριστώ.**